Čingų dinastija

{{Infolentelė buvusi valstybė
|vietinis pavadinimas           = 大清20px
|ilgas pavadinimas = Didieji Čingai
|common_name            = Čingų dinastija
|continent              = Azija
|region                 = Rytų Azija
|country                = Kinija
|era                    = Čing (Qing) dinastija
|status                 = 
|status_text            =
|year_start             = 1644
|year_end               = 1912
|life_span              = 1644–1912
|date_start             = balandžio 25
|date_end               = vasario 12
|event_start            = Žlunga Mingų dinastija
|event_end              = Sinhajaus revoliucija
|event1                 = 
|date_event1            = 
|event2                 = 
|date_event2            = 
|event3                 = 
|date_event3            = 
|event_pre              = 
|date_pre               = 
|p1                     = Mingų dinastija
|vėliava_p1                =
|s1                     = Kinijos Respublikos istorija
|vėliava_s1                =Flag of the Republic of China (1912-1928).svg
|image_flag             =Flag of the Qing Dynasty (1889-1912).svg
|vėliava                   = 
|flag_type              = Vėliava
|image_coat             = 
|symbol                 = 
|symbol_type            = 
|image_map              = Empire of the Great Qing (orthographic projection).svg
|image_map_caption      = Čingų imperija 1890 m.
|valstybinis_himnas        = 
|sostinė               = Pekinas
|latd=39|latm=54|latNS=N|longd=116|longm=23|longEW=E
|valstybinės_kalbos       = Kinų, Mongolų, Uigūrų,<ref>Mark C. Elliott. The Manchu Way: The Eight Banners and Ethnic Identity in Late Imperial China'. Stanford, CA: Stanford University Press,  2001. pp. 290-291.</ref>
|valdymo_forma        = Absoliutinė monarchija
||valdovo_titulas = Imperatorius
|valdovas1                = Puyi (paskutinis)
|valdymo_metai1           = 1908–1912
|religija              = Šamanizmas, Budizmas, Daoizmas, Islamas, Krikščionybė
| stat_year1             = 1700
| stat_area1             = 8800000
| ref_area1              = 
| stat_year2             = 1790
| stat_area2             = 14700000
| ref_area2              = 
| stat_year3             = 1860
| stat_area3             = 13400000
| ref_area3              = 
| stat_year4             = 1908
| stat_area4             = 11350000
| ref_area4              = 
|valiuta               = Taelis
|footnotes              = 
}}

Čingų dinastija (, mandž.: daicing gurun) – dinastija, įkurta mandžiūrų klano Aisin Gioro dabartinės Kinijos šiaurės rytuose, 1644 m. pakeitusi Mingų dinastiją ir tapusi paskutine Kinijos imperatorių dinastija. 1912 m. paskutinis imperatorius turėjo atsisakyti sosto, ir prasidėjo Kinijos Respublikos era.

 Dinastijos įkūrimas ir įsigalėjimas Kinijoje 
Mandžiūrai iš pradžių įsitvirtino dabartinės Kinijos šiaurės rytų teritorijoje. XVII a. pradžioje Nurhadzi įkūrė mandžiūrų valstybę. Iš pradžių ji turėjo Mingų imperijos vasalės statusą, tačiau 1609 m. Nurhadzi pasiskelbė Vėlyvosios Dzinų (Jin) dinastijos imperatoriumi. 1625 m. valstybės sostinė įkurdinta Šenjange (Shenyang, mandžiūriškai: Mukden). Vienas iš svarbiausių Nurhadzi pasiekimų buvo Aštuonių vėliavų sistemos sukūrimas: visi mandžiūrai priklausė vienai iš aštuonių „vėliavų“ – civilinių ir karinių junginių. Tokį pavadinimą junginiai gavo todėl, kad kiekvieną jų reprezentavo atskira vėliava.

Nurhadzi įpėdinis Huang Taidzi (Huang Taiji) tęsė tėvo darbus ir įtraukė į armiją pirmąsias vėliavas, sudarytas iš kinų hanių. Huang Taidzi taip pat mandžiūrų valstybėje pritaikė iš Mingų perimtų politinių institucijų, tačiau užtikrino, kad jose dominuotų mandžiūrai. Kai paskutinis didysis mongolų chanas Ligdenas mirė 1634 m., jo sūnus Ejėjus pasidavė mandžiūrams ir atidavė Juanų imperatorių antspaudą Huang Taidzi. 1636 m. Huang Taidzi pervadino mandžiūrų valstybę į Čingą (Qing – „tyras“). Huang Taidzi dėka Čingų valstybė ėmė kontroliuoti Vidinę Mongoliją ir Korėją, tuomet – Heilongdziango regioną, esantį šalia Amūro upės.

XVII a. Mingų valstybėje kilo maištai. Sukilėliai, vadovaujami Li Dzičeno (Li Zichen), 1644 m. nuniokojo Pekiną. Mingų imperatorius Čongdženas (Chongzhen) pasikorė. Li Dzičenas su savo pajėgomis išžygiavo susiremti su Mingų garnizonu, kuris prižiūrėjo Kiniją nuo mandžiūrų ilgus metus saugojusią perėją. Šio garnizono vadas U Sangui (Wu Sangui), atsidūręs tarp dviejų ugnių, nusprendė palaikyti mandžiūrų pusę ir drauge su jų armija mūšyje 1644 m. gegužės 27 d. nugalėjo Li Dzičeno pajėgas.

Dar septyniolika metų vyko kovos su Mingų dinastijai likusiais ištikimais žmonėmis, buvusiais maištininkais, Pietų Mingų valdovais. Paskutiniam Pietų Mingų kunigaikščiui mirties bausmė įvykdyta 1662 m.

 Čingų valdymo Kinijoje ypatumai 
Mandžiūrai, būdami silpnesni už kinus ekonomiškai, stengėsi perimti Mingų valdžios struktūrą. Viena vertus, jie skatino kinų kultūros puoselėjimą, kita vertus, patys stengėsi išlaikyti savo etninį savitumą, draudė mandžiūrams perimti kai kuriuos kinų papročius (pvz., moterų kojų bintavimą), taip pat buvo apribojimų kinams (pavyzdžiui, primetė jiems aprangos stilių, taip pat vyrams liepta nešioti kasytes ant pakaušio). Pagrindinę savo sostinę Pekiną (ir daug kitų miestų) mandžiūrai padalino į išorinį ir vidinį miestą: išoriniame gyveno kinai, vidiniame – visų kitų tautybių žmonės.

Mongolijoje, Tibete ir Rytų Turkestane Čingų imperatorius buvo laikomas mongolų chanu, tibetietiškojo budizmo patronu ir musulmonų globėju. 1884 m. įkūrus Sindziango provinciją, Čingai ten pasiuntė armijos dalinius, nes Didžioji Britanija ir Rusija pradėjo Sindziange ir Tibete karinius veiksmus.

Svarbiausia Čingų administracijos institucija buvo Didžioji Taryba, kurią sudarė imperatorius ir aukščiausi valdininkai. Kiekviena centrinės valdžios pareigybė būdavo suteikiama vienam mandžiūrui didikui ir vienam chaniui, išlaikiusiam valstybinius egzaminus. Dinastijos klestėjimo metais Čingų valdžios centras buvo imperatorius ir šešios tradicinės ministerijos, kurių kiekvienai vadovavo du aukščiausieji sekretoriai (尚書 = Shángshù) ir keturi sekretoriai asistentai (侍郎 = Shílāng).

 Pareigybių ministerija (吏部 = Lìbú) buvo atsakinga už valdininkų atranką, paaukštinimus, šalinimą iš tarnybos.
 Finansų ministerija (户部 = Húbú) prižiūrėjo visų valstybės finansų valdymą.
 Ritualų ministerija (禮部 = Lǐbú) rūpinosi rūmų protokolu (imperatoriškaisiais ritualais, ambasadoriais iš valstybių duoklininkių ir t. t.) bei valstybinių egzaminų sistema.
 Karo ministerija (兵部 = Bìngbú) valdė tik dalį kariuomenės, nemažai jos valdė tiesiogiai imperatorius arba mandžiūrų bei mongolų kunigaikščiai. Ministerijos funkcijos buvo grynai administracinės – karines kampanijas ir armijos judėjimą kontroliavo imperatorius.
 Bausmių ministerija (刑部 = Xīngbú) rūpinosi visais teisiniais reikalais, teismais, kalėjimais.
 Visuomeninių darbų ministerija (工部 = Gōngbú) prižiūrėjo valstybės statybas (rūmus, šventyklas, kanalus ir t. t.) bei monetų kaldinimą.

Taip pat buvo Vasalų reikalų departamentas (理藩院 = Lǐfànyuán), atsiradęs iškilus reikalui rūpintis Čingų sąjungininkais mongolais. Imperijai plečiantis, departamentas prisiėmė atsakomybę už visas etninių mažumų grupes imperijoje ir aplink ją.

Nors Ritualų ministerija ir Vasalų reikalų departamentas turėjo užsienio reikalais besirūpinančios institucijos funkcijų, nė vienas iš tiesų tokia institucija nebuvo. Tradiciškai Kinijos imperijos gyventojai laikė Kiniją pasaulio centru, o visus svetimšalius – barbarais. Tik 1861 m., pralaimėjusi Antrąjį Opiumo karą, Čingų valdžia nusileido svetimšalių spaudimui ir įsteigė atskirą instituciją užsienio reikalams – „Visų tautų reikalų tvarkymo tribunolą“ (Zǒnglǐgégūoshíwú Yāmēn = 總理各國事務衙門 arba sutrumpintai Zǒnglǐyāmēn = 總理衙門).

 Imperatoriai Kangsi, Jongždengas ir Čianlongas 
Pirmasis Čingų dinastijos imperatorius, valdęs Kiniją, buvo Šundži (Shunzhi). Po jo valdė trys imperatoriai, laikomi vienais stipriausių per visą Kinijos istoriją.

 Kangsi 
Imperatorius, paprastai vadinamas savo pasirinktuoju laikotarpio pavadinimu Kangsi (Kangxi), valdė 1662–1722 m. Imperatoriumi tapo būdamas aštuonerių, iš pradžių už jį valdė keturi regentai, tačiau palaipsniui valdžią perėmė ir vėliau perdavė savo vaikaičiui Kangsi močiutė Siaožuang (Xiaozhuang).

Sukontroliuoti didžiulę Kinijos teritoriją mandžiūrams buvo sudėtinga užduotis. „Vėliavų“ pakako tik apsaugoti svarbiausiems miestams. Sudarytas gynybos tinklas daugiausiai turėjo remtis pasidavusiais Mingų kariais. Trys pasidavę Mingų generolai buvo paskelbti kunigaikščiais feodalais (藩王), jiems pavesta valdyti didžiules teritorijas Pietų Kinijoje. Iš šių svarbiausias buvo U Sangui (Wu Sangui = 吳三桂) – tas pats, kuris lemiamu momentu nusprendė prisidėti prie mandžiūrų, o ne prie maištininkų. Jam duotos Junano ir Guidžou provincijos, generolui Šang Kesi (Shang Kexi = 尚可喜) atiteko Guangdongas, o Geng Džongmingui (Geng Zhongming = 耿仲明) – Fudzianas.

Šios trys buvusių Ming generolų valdomos žemės ilgainiui įgijo vis daugiau autonomijos. 1673 m. Šang Kesi pareiškė imperatoriui Kangsi norįs grįžti į savo gimtinę, o vietoj savęs kaip įpėdinį palikti sūnų. Jaunasis imperatorius leido generolui palikti postą, bet tokio žemės paveldėjimo nepatvirtino. Tuomet kiti du generolai nusprendė taip pat pasiprašyti išleidžiami – taip jie tikėjosi galbūt palaušią imperatoriaus užsispyrimą dėl paveldėjimo teisės. Tačiau ėjimas nepavyko: imperatorius patenkino jų prašymus, o žemės sugrįžo imperijai. U Sangui, nenorėdamas prarasti įtakos, turėjo sukilti. Prie jo prisijungė Geng Džongmingas ir Šang Kesi sūnus Šang Džisinas (Shang Zhixin = 尚之信). Maištas truko aštuonerius metus. Vienu metu maištininkai sugebėjo perimti žemių iki pat Jangdzės kontrolę. Tačiau galiausiai Čingų valdžia numalšino sukilimą ir ėmė kontroliuoti visą Pietų Kiniją. Šis sukilimas vadinamas "Trijų vasalų sukilimu", ir jo numalšinimas laikomas svarbiu Kangsi indėliu į valstybės konsolidavimą.

Kangsi taip pat surengė karines ekspedicijas į Tibetą, prieš džiungarus, vėliau – Rusiją. Kad išvengtų karinio konflikto su mongolais, ištekino savo dukrą už mongolų chano. 1683 m. Čingų pajėgos užėmė Taivano salą.

Kangsi laikotarpis pasižymėjo užsienio prekybos augimu. XVII a. antroje pusėje kilo vadinomoji ekonominė „depresija“: augo nedarbas, kilo sidabro vertė, nuvertėjo žemė, plito spekuliacija, lupikavimas.

Kangsi taip pat žinomas tuo, kad daug bendravo su jėzuitų misionieriais Kinijoje. Kaip tik jo valdymo metais tarp jėzuitų kilo įvairių konfliktų, taigi iš pradžių labai tolerantiškas imperatoriaus požiūris vėliau pasikeitė. Apskritai Kangsi prisimenamas kaip palankus vakariečiams Kinijos valdovas.

 Jongdžengas 

Kangsi mirė 1722 m. Į sostą atsisėdo jo ketvirtasis sūnus, žinomas kaip imperatorius Jongdžengas (Yongzheng); valdė 1723–1735 m.). Buvo kalbama, kad sostą jis uzurpavo. Jongdžengas pagarsėjo kaip stiprus valstybės vadovas. Imta griežčiau žiūrėti į valdininkų korupciją. Jongdžengas norėjo, kad visuose valstybės reikaluose pagrindinis požiūris, kurio būtų paisoma, būtų imperatoriaus. Jis stengėsi būti moralinis pavyzdys tautai, mokė valdininkus, nurodydavo jiems jų klaidas, bendraudavo su jais tiesiogiai. Valdininkus rinkdavosi ypač atidžiai.

Jongdžengas buvo konfucianizmo gerbėjas ir gerai išmanė konfucianistinius politinius principus. Taip pat domėjosi čan budizmu.

 Čianlongas 

1735 m. mirus Jongdžengui, jo sūnus tapo imperatoriumi Čianlongu (Qianlong); valdė 1735–1796 m.). Čianlongas buvo geras generolas, pats vadovavo karinėms kampanijoms Sindziango ir Mongolijos regionuose. Sėkmingai numalšinti sukilimai Sičuane ir kai kuriose Pietų Kinijos vietovėse.

Čianlongas kritikuojamas už savo politiką tautinių mažumų atžvilgiu: jis siekė integruoti ne chanių tautas į imperiją, tačiau ne visi jo žingsniai buvo sėkmingi.

Pagarsėjo ir Čianlongo vykdyta literatūros cenzūra: buvo sudeginta daug imperatoriui neįtikusių tekstų – tokių, kurie neva nepalankiai šnekėjo apie Čingų imperatorius, įžeidinėjo ankstesnes su Čingais susijusias dinastijas, kėlė grėsmę imperatoriaus valdžiai, skleidė geografinę informaciją, galinčią padėti keliant maištus.

Čianlongo valdymo pabaigoje valstybėje didelę įtaką įgijo jo favoritas Hešenas (Heshen). Vyko karai šalies pakraščiuose, rūmai labai išlaidavo, plito korupcija. Hešenas tyčia vilkino prasidėjusio Baltojo Lotoso sukilimo malšinimą, kad galėtų iš neramumų pasipelnyti. Hešeną galiausiai privertė nusižudyti Čianlongo sūnus imperatorius Dziačingas (Jiaqing).

 Neramumai XIX amžiuje 
XIX amžiuje Čingų valstybės galybė ėmė smukti. Šalyje vyravo ekonominė stagnacija, staigiai didėjo gyventojų skaičius, trūko maisto, augo socialinė įtampa. Čingų valdžia susidūrė ir su vidinėmis problemomis, ir su spaudimu iš išorės.

 Opiumo karai 

Iki XIX amžiaus Kinija buvo stipriausia Azijos valstybė. Laikyta, kad Kinijos imperatorius yra „visa ko po dangumi“ valdovas. Kinijos kaimyninės teritorijos mokėdavo Kinijai duoklę, o jų gyventojai buvo laikomi „barbarais“ (taip supriešinant juos su „Vidurio valstybe“ – Zhongguo, t. y. Kinija). Tačiau XVIII a. pasaulyje savo įtaką ėmė plėsti Europos imperijos: europiečiai turėjo savo kolonijų Indijoje ir salose, kurios dabar priklauso Indonezija, Rusija prisijungė žemių į šiaurę nuo Kinijos. Per Napoleono karus Didžioji Britanija mėgino sudaryti su Kinija sąjungą ir tuo tikslu pasiuntė pasiuntinius su dovanomis imperatoriumi. Tačiau šios dovanos buvo palaikytos barbarų atvežta duokle, o Britanijos karaliui pasiūlyta pareikšti savo atsidavimą kinų imperijai; įsižeidę anglai nebebandė siekti sutarimo su Čingų valdžia.

1815 m. pasibaigus karams Europoje, suintensyvėjo prekyba tarp Kinijos ir Europos, ir iškart iškilo problemų dėl valstybių santykių. 1793 m., kai britai pasiuntė savo ambasadorių, Čingai oficialiai pareiškė, kad Kinijai nereikia europietiškų gaminių, todėl stambiausi kinų pirkliai už savo prekes priimdavo užmokestį tik sidabro luitais. Patenkinti milžinišką kiniško šilko, arbatos, keraminių gaminių paklausą Europa galėjo tik atiduodama kinams savo sidabrą. XIX a. 4-tame dešimtmetyje Didžioji Britanija ir Prancūzija turėjo rimtai susirūpinti savo brangiųjų metalų atsargomis ir ieškojo kitų būdų prekiauti su Kinija; pagrindinis šių būdų buvo prekyba opiumu. Opiumas greitai išplito. 1838 m. Čingai pabandė uždrausti prekybą juo, tuomet Didžioji Britanija, nebenorėdama toliau kęsti kinų elgesio su svetimšaliais bei prekybos apribojimų, pasinaudojo pretekstu ir paskelbė karą.

Pirmajame Opiumo kare (1839–1842 m.) išryškėjo Kinijos armijos silpnumas. Nors kinų karių skaičius buvo gerokai didesnis nei britų, karo technika bei taktika buvo visiškai netinkamos kare su gerokai pranašesnę techniką turinčia valstybe. 1842 m. Čingai pasidavė. Buvo pasirašyta Nankino sutartis, pagal kurią Kinija turėjo sumokėti Britanijai reparacijas, europiečiams leista laisvai įplaukti į Kinijos uostus, Didžiajai Britanijai atiduotas Honkongas, sumažinti prekybos muitai. Taip pat kinai turėjo pažadėti Britanijai suteikti teises, kurias suteiks bet kuriai kitai šaliai, o būdami Kinijoje britai neprivalėjo paklusti kinų įstatymams.

Vakarų šalys nebuvo iki galo patenkintos Nankino sutarties sąlygomis ir nedaug padėjo Čingai valdžiai per Taipingų bei Nianų sukilimus. 1854 m. Didžioji Britanija mėgino pakeisti Nankino sutarties sąlygas: priversti Čingus leisti britams prekybos reikalais plaukioti Kinijos upėmis, leisti įkurti Britanijos ambasadą Pekine. Kinai nesutiko. Britai vėl pasinaudojo pretekstu – tuo, kad vakariečių kontrabandininkų laivą sulaikė kinai, – ir pradėjo Antrąjį Opiumo karą (1856–1860 m.). Į jį įsitraukė ir Prancūzija, Rusija bei JAV. Antrąjį Opiumo karą vėl pralaimėjo Kinija. Tiandzino sutartimi (1858 m.) jie turėjo svetimšaliams atverti dar 10 miestų, leisti jiems įsteigti Pekine savo konsulatus, leisti vakariečių misionieriams laisvai keliauti ir gyventi Kinijoje, kompensuoti karo nuostolius Didžiajai Britanijai ir Prancūzijai, Didžiosios Britanijos turimas teises suteikti ir Prancūzijai, Rusijai, JAV. 1860 m. po atsinaujinusių kovų vakariečiai paėmė Pekiną, ir Čingai turėjo nusileisti dar labiau: leista užsieniečiams laisvai plaukioti upėmis.

 Taipingų sukilimas 

Taipingų sukilimas (1851–1864 m.) buvo kruvinas pilietinis karas: taipingų („Didžiosios Lygybės“) sekta, vadovaujama Hong Siučiuano (Hong Xiuquan), laikiusio save jaunesniuoju Jėzaus Kristaus broliu, sukilo prieš Čingų valdžią. Taipingai įkūrė Didžiosios Lygybės Dangiškąją karalystę (太平天國, supapr.: 太平天国 = Tàipíng Tiānguó) ir perėmė kontrolę didelėje Pietų Kinijos dalyje.

Taipingų sukilimo aukų būta apie 20 milijonų, nors yra teigiančių ir kad skaičius siekia 50 mln. Pietinės teritorijos buvo smarkiai nuniokotos. Tai buvo pirmasis Čingų dinastijos stabilumui rimtą grėsmę sukėlęs sujudimas.

 Regentės Cisi valdymas 
Antroje XIX a. pusėje valdžią Kinijoje perėmė imperatorienė regentė Cisi (Cixi) – imperatoriaus Sianfengo (Xianfeng) sugulovė, imperatoriaus Tongdži (Tongzhi) motina. Ji kontroliavo Čingų vyriausybę ir 47-erius metus praktiškai valdė šalį.

Opiumo karai atskleidė apgailėtiną Kinijos technologijų būklę. Cisi pradėjo vadinamąjį „Savęs stiprinimo judėjimą“ (1865–1895 m.), kuriuo siekta įsisavinti vakarietišką techniką (su tikslu kontroliuoti svetimšalius). Buvo formuojama modernesnė armija, plėtojama karinė industrija, stiprinamas geležinkelis, telegrafai, pramonė ir kt. Tačiau Kinų-japonų karas (1894–1895 m.) parodė, kad šios modernizacijos nepakako. Japonija, ilgai kinų laikyta ne itin stipria piratų valstybe, sutriuškino Kiniją ir sunaikino Čingų pasididžiavimą – modernizuotą laivyną.

1898 m. imperatorius Guangsiu (Guangxu) pradėjo „Šimto dienų reformą“ (百日維新/戊戌變法), kuria mėgino keisti nusistovėjusią valstybė valdymo tvarką. Į aukščiausius postus atėjo naujomis, neretai iš Vakarų perimtomis idėjomis užsikrėtę žmonės. Tačiau reforma, kaip sako jos pavadinimas, tetruko šimtą dienų: regentė Cisi ją sustabdė, nes tokie pokyčiai kėlė grėsmę jos įtakai šalyje.

1899–1901 m. šalį supurtė Boksininkų sukilimas (trad. 義和團起義, supapr. 义和团起义 = Yìhétuán Qǐyì). Sukilėliai bandė kovoti su svetimšalių įtaka Kinijoje (prekyboje, politikoje, religijoje, technologijoje). „Boksininkai“ žudė svetimšalius, siaubė jų parduotuves, įstaigas. Aštuonios užsienio valstybės – Austrija-Vengrija, Prancūzija, Vokietija, Italija, Japonija, Rusija – sudarė sąjungą ir ėmėsi malšinti sukilimą. Regentė Cisi paskelbė karą iškart visoms aštuonioms valstybėms, tačiau 1900 m. svetimšalių pajėgos įžengė į Pekiną. Kartu su imperatoriumi Guangsiu Cisi pabėgo į Sianą. Užsieniečiai iškėlė Čingų valstybei didelius reikalavimus, tarp jų – sumokėti tokias reparacijas, kurios galutinai nusmukdė Kinijos ekonomiką. Toks valstybės pažeminimas tik paskatino respublikos šalininkų judėjimą Kinijoje.

Po Boksininkų sukilimo Cisi pradėjo po truputį reformuoti valstybę, pasinaudodama „Šimto dienų reformoje“ iškeltomis idėjomis. 1905 m. panaikinta šimtametė valstybinių egzaminų sistema. Buvo keičiama valstybės valdymo, armijos struktūra.

 Dinastijos žlugimas 
XX amžiaus pradžioje Kinijoje buvo didelė sumaištis. 1908 m. mirė Cisi ir imperatorius Guangsiu, centrinė valdžia beveik neturėjo realios kontrolės, buvo nestabili. Nauju imperatoriumi tapo dvimetis Puji (Puyi), už jį valdė tėvas regentas Dzaifengas (Zaifeng'').

1911 m. spalio 10 d. prasidėjo Učango sukilimas, laikomas Sinhajaus revoliucijos pradžia. Šios revoliucijos pasekmė – Nankine buvo paskelbta atskira vyriausybė – Kinijos Respublika. Jai vadovavo Sun Jatsenas. Matydama, kad situacija darosi pavojinga, Čingų valdžia grąžino įgaliojimus anksčiau pašalintam įtakingam generolui Juan Šikajaui. Juan Šikajus netruko pats perimti didelę dalį valdžios: tapo ministru pirmininku, sudarė savo kabinetą ir pašalino iš pareigų regentą Dzaifengą. Taip Juan Šikajus ir jo kariuomenės vadai ėmė dominuoti Čingų politikoje.

Juan Šikajus pradėjo derybas su Sun Jatsenu. Pastarasis nusprendė, kad tikslas – Respublikos įkūrimas – jau pasiektas ir galima leisti Juan Šikajui tapti prezidentu. 1912 m. po ilgų derybų išleistas imperatoriškasis ediktas, kuriuo jaunasis imperatorius Puji atsistatydino.

 Valdovai 
 Asmeninis vardas1 Pomirtinis vardas²(kiniškai, mandžiūriškai) Šventyklos vardas Valdymo devizas³(kiniškai, mandžiūriškai) Kiniški vardai lietuviškai Valdymo metai Nurhaci努爾哈赤 pinyin: Nǔ’ěrhāchì  Gāodì 高帝Dergi hūwangdi  Tàizǔ太祖  Tiānmìng 天命Abkai fulingga Nuerhači; Gaodi; Taidzu; Tianming 1616–16264 Hong Taiji5皇太極 pinyin: Huángtàijí  Wéndì 文帝Genggiyen su hūwangdi  Tàizōng太宗  Tiāncōng 天聰, Abkai sure1627-1636;Chóngdé 崇德, Wesihun erdemungge1636-1643 Huang Taidzi; Vendi; Taidzong; Tiancong; Čongde 1626–1643 Fulin福臨  Zhāngdì 章帝Eldembure hūwangdi  Shìzǔ世祖  Shùnzhì 順治Ijishūn dasan Fulin; Džangdi; Šidzu; Šundži 1643–16616 Xuanye玄燁  Réndì 仁帝Gosin hūwangdi  Shèngzǔ聖祖  Kāngxī 康熙Elhe taifin Siuanje; Žendi; Šengdzu; Kangsi 1661–1722 Yinzhen胤禛  Xiàndì 憲帝Temgetulehe hūwangdi  Shìzōng世宗  Yōngzhèng 雍正Hūwaliyasun tob Indžen; Siandi; Šidzong; Jongdženg 1722–1735 Hongli弘曆  Chúndì 純帝Yongkiyangga hūwangdi  Gāozōng高宗  Qiánlóng 乾隆Abkai wehiyehe Hongli; Čundi; Gaodzong; Čianlong 1735–1796 (mirė 1799)7 Yongyan顒琰  Ruìdì 睿帝Sunggiyen hūwangdi  Rénzōng仁宗  Jiāqìng 嘉慶Saicungga fengšen Jongjan; Žuidi; Žendzong; Dziačing 1796–1820 Mining旻寧  Chéngdì 成帝Šanggan hūwangdi  Xuānzōng宣宗  Dàoguāng 道光Doro eldengge Minning; Čengdi; Siuandzong; Daoguang 1820–1850 Yizhu奕詝  Xiǎndì 顯帝Iletu hūwangdi  Wénzōng文宗  Xiánfēng 咸豐Gubci elgiyengge Idžu; Siandi; Vendzong; Sianfeng 1850–1861 Zaichun載淳  Yìdì 毅帝Filingga hūwangdi  Mùzōng穆宗  Tóngzhì 同治Yooningga dasan Dzaičun; Idi; Mudzong; Tongdži 1861–18758 Zaitian載湉  Jǐngdì 景帝Ambalinggū hūwangdi  Dézōng德宗  Guāngxù 光緒Badarangga doro Dzaitian; Dzingdi; Dedzong; Guangsiu 1875–19088 Puyi 溥儀Taip pat vadinamas Henry  Xùndì9遜帝  Nėra10  Xuāntǒng 宣統Gehungge yoso Pu-i; Siundi; Siuantong 1908–192411(mirė 1967) 1 – Čing imperatoriškosios šeimos pavardė buvo Aisin Gioro (kin. 愛新覺羅 aixin jueluo), bet mandžiūrai nebuvo pratę pavardės ar klano vardo įtraukti į asmeninį vardą.
2 – Jei vartojamas šventyklos arba pomirtinis vardas, valdovas įvardijamas prieš jį pridedant dinastijos pavadinimą (Qing).
3 – Laikotarpio pavadinimas – imperatoriaus valdymo devizas. Imperatoriai nuo Šundži dažniausiai vadinami šiais devizais. Pirmieji du imperatoriai vadinami Nurhaci ir Hong Taidzi.
4 – Nurhaci 1616 m. įkūrė Dzin (金) arba Vėlyvąją Dzin (後金) dinastiją, bet tai jo sūnus Hong Taidzi 1636 m. pervadino dinastiją į Čing. Nurhaci savo valdymo devizu pasirinko Tianming, tačiau jo Čing dinastijos titulai buvo suteikti jau po mirties.
5 – Kai kur Hong Taidzi klaidingai vadinamas Abahai (阿巴海).
6 – Pirmasis Čing dinastijos imperatorius, valdęs Kiniją.
7 – Čianlongas oficialiai atsisakė sosto 1796 m., sekdamas konfucianistiniu sūniškojo nuolankumo principu: nenorėdamas valdyti ilgiau nei jo senelis Kangsi imperatorius. Tačiau iš tikro iki pat mirties buvo aukščiausia šalies valdžia, o jo sūnus valdė tik nominaliai.
8 – 1861–1908 m. šalį už mperatoriaus nugaros praktiškai valdė imperatorienė regentė Cisi.
9 – Siundi („sosto atsisakęs imperatorius“) – pomirtinis vardas, kuriuo žemyninės Kinijos ir Taivano istorinės knygos vadina paskutinįjį imperatorių.
10 – 2004 m. Čing imperatoriškosios šeimos palikuonys suteikė Pu-i pomirtinį ir šventyklos vardą. Pomirtinis: Mindi (愍帝), šventyklos: Gongzong (Gongdzong, 恭宗). Dar nežinia, ar kinų visuomenė priims ir ims vartoti šiuos vardus.
11 – Čing dinastija buvo nuversta nuo sosto 1911 m., Siuantongas oficialiai atsistatydino 1912 m. vasario 12 d. Tačiau tą pačią dieną Kinijos Respublika išleido įsaką „Dėl palankaus elgesio su Čing imperatoriumi jam atsistatydinus“, pagal kurį Siuantongas galėjo pasilikti savo imperatoriškąjį titulą, o Respublika su juo bendrauti turėjo pagal užsienio valstybių monarchams skirtą protokolą. Šis įsakas buvo pataisytas 1924 m. lapkričio 5 d.: Siuantongas prarado titulą ir tapo paprastu Kinijos Respublikos piliečiu. Tą pačią dieną Siuantongas buvo išmestas iš Uždraustojo miesto.

 Šaltiniai 

 Nuorodos 

 Trumpa istorija 
 Čing laikų menas
 Krikščionių misionierių Kinijoje ginčas dėl kinų ritualų valdant Kangsi 
 Apie Pu-i, paskutinįjį imperatorių